ปราสาทพระเทพบิดร - วิกิพีเดีย

# ปราสาทพระเทพบิดร

### จากวิกิพีเดีย สารานุกรมเสรี

สารานุกรมประเทศไทย
...
ปราสาทพระเทพบิดร ตั้งอย่ตรงกลางเฉียงไปทางขวา

ปราสาทพระเทพบิดร เป็นปราสาทเพียงองค์เดียวในวัดพระศรีรัตนศาสดาราม เป็นปราสาทจตุรมุข ยอดปรางค์มีนภศูล และมงกุฎอยู่บนยอด ประดับกระเบื้องเคลือบ องค์เดียวในประเทศไทย

## [แก้] ประวัติ

ปราสาทพระเทพบิดร สร้างขึ้นในสมัยรัชกาลพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. ๒๓๙๘ เดิมชื่อว่า พุทธปรางค์ปราสาท เมื่อแรกนั้นมีพระราชประสงค์จะอัญเชิญพระแก้วมรกตมาไว้ แต่เมื่อสร้างเสร็จเห็นว่าคับแคบไม่เหมาะแก่การพระราชพิธี จึงมิได้อัฐเชิญพระแก้วมรกตมาประดิษฐานดังพระราชดำริ

พระบรมรูปพระบูรพกษัตริยาธิราชภายในองค์ปราสาทพระเทพบิดร

ในปี พ.ศ. ๒๔๔๖ได้มีการซ่อมแซมแล้วให้เปลี่ยนนามเป็น ปราสาทพระเทพบิดร พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้อัญเชิญพระบรมรูปพระบูรพกษัตริย์ แห่งกรุงรัตนโกสินทร์ทั้ง ๕ องค์มาไว้ ทั้งมีพระบรมราชโองการให้มีการถวายบังคมพระบรมรูป เป็นประจำทุกปีในวันที่ ๖ เมษายน ซึ่งทรงกำหนดให้เป็นวันจักรี ตั้งแต่ พ.ศ. ๒๔๖๑ เป็นต้นมา ปัจจุบันเพิ่มถึงรัชกาลที่ ๘ แล้ว

กินนร (ซ้าย) และ อัปสรสีห์ (ขวา)

บนฐานไพทีด้านหน้า และรอบๆ ปราสาทพระเทพบิดรจะมีรูปหล่อโลหะเป็นรูปสัตว์หิมพานต์ ซึ่งหล่อในสมัยรัชกาลที่ ๕ สร้างเป็นคู่ ตัวผู้ตัวเมีย รวม ๗ คู่ ดังนี้

1. อสูรวายุภักษ์ ท่อนบนเป็นยักษ์สวมมงกุฎ ท่อนล่างเป็นนก สองมือกุมกะบองเกลียว ตั้งอยู่บนลานทักษิณชั้นบน
2. อัปสรสีห์ ท่อนบนเป็นนางอัปสร ท่อนล่างเป็นราชสีห์ ยืนพนมมือ ตั้งอยู่เชิงบันไดกลางลานด้านหน้าปราสาทพระเทพบิดร
3. สิงหพานร ท่อนบนเป็นพระยาวานร ท่อนล่างเป็นราชสีห์ สองมือถือกระบอง ตั้งอยู่ที่บันไดลานทักษิณด้านตะวันตก
4. กินนร และ กินรี ท่อนบนเป็นมนุษย์ ท่อนล่างเป็นนก มือหนึ่งแตะบั้นเอว มือหนึ่งยกระดับอก ตั้งอยู่บนลานทักษิณชั้นบน
5. เทพปักษี เป็นเทวดา มีปีกและหางเป็นนก มือข้างหนึ่งถือพระขรรค์ อีกข้างหนึ่งจีบระดับอก ตั้งอยู่บนลานทักษิณชั้นบน
6. เทพนรสิงห์ ท่อนบนเป็นเทวดา ท่อนล่างเป็นราชสีห์ มือหนึ่งแตะบั้นเอว อีกมือหนึ่งถือกิ่งไม้ชูระดับอก ตั้งอยู่บนลานทักษิณชั้นบน
7. อสูรปักษี ท่อนบนเป็นยักษ์ สวมมงกุฎ ท่อนล่างเป็นนก มือหนึ่งแตะบั้นเอว อีกมือหนึ่งผายออกด้านข้าง

## [แก้] แหล่งข้อมูลอื่น

- แผนที่และภาพถ่ายทางอากาศ พิกัดภูมิศาสตร์: 13.751646° 100.492791°
  - ภาพถ่ายดาวเทียม จาก WikiMapia or Google Map
  - แผนที่ จาก Multimap or GlobalGuide
  - ภาพถ่ายทางอากาศ จาก TerraServer

| สถานที่ภายในพระบรมมหาราชวัง | ด • พ • ก |

กลุ่มวัดพระแก้ว | กลุ่มพระอุโบสถ · กลุ่มฐานไพที (พระศรีรัตนเจดีย์ · พระมหามณฑป · ปราสาทพระเทพบิดร) · กลุ่มอาคารประกอบ (พระเศวตกุฏาคารวิหารยอด · หอพระมณเฑียรธรรม · หอพระนาก · พระอัษฏามหาเจดีย์)
กลุ่มสวนศิวาลัย | พระที่นั่งศิวาลัยมหาปราสาท · พระที่นั่งบรมพิมาน · พระที่นั่งมหิศรปราสาท · พระที่นั่งสีตลาภิรมย์ · พระพุทธรัตนสถาน · พระที่นั่งสุทไธสวรรยปราสาท
กลุ่มพระมหามณเฑียร | พระที่นั่งจักรพรรดิพิมาน · พระที่นั่งไพศาลทักษิณ · พระที่นั่งอมรินทรวินิจฉัยมไหยสูรยพิมาน · หอพระสุราลัยพิมาน · หอพระธาตุมณเฑียร · พระที่นั่งราชฤดี · พระที่นั่งสนามจันทร์ · หอพระปริตร(หอศาสตราคม) · พระที่นั่งดุสิตาภิรมย์
กลุ่มพระที่นั่งจักรีฯ | พระที่นั่งจักรีมหาปราสาท · พระที่นั่งมูลสถานบรมอาสน์ · พระที่นั่งสมมติเทวราชอุปัติ · พระที่นั่งบรมราชสถิตยมโหฬาร
กลุ่มพระที่นั่งดุสิตฯ | พระที่นั่งดุสิตมหาปราสาท · พระที่นั่งพิมานรัตยา · พระที่นั่งอาภรณ์ภิโมกข์ปราสาท · ราชกรัณยสภา · ศาลาอรรถวิจารณ์
อาคารอื่นๆ | พิพิธภัณฑ์วัดพระศรีรัตนศาสดาราม · พิพิธภัณฑ์เครื่องราชอิสริยาภรณ์และเหรียญกษาปณ์ · อาคารราชบัณฑิตยสถาน(เดิม) · ประตูพระบรมมหาราชวัง · ป้อมรอบกำแพงพระบรมมหาราชวัง

ดึงข้อมูลจาก "http://th.wikipedia.org../../../%E0%B8%9B/%E0%B8%A3/%E0%B8%B2/%E0%B8%9B%E0%B8%A3%E0%B8%B2%E0%B8%AA%E0%B8%B2%E0%B8%97%E0%B8%9E%E0%B8%A3%E0%B8%B0%E0%B9%80%E0%B8%97%E0%B8%9E%E0%B8%9A%E0%B8%B4%E0%B8%94%E0%B8%A3.html".

หมวดหมู่: พระบรมมหาราชวัง | วัดพระศรีรัตนศาสดาราม | สิ่งก่อสร้างตั้งแต่ปี พ.ศ. 2398

##### Views

- บทความ
- อภิปราย
- รุ่นปัจจุบัน

##### ค้นหา